**Likumprojekta „Grozījumi Kriminālprocesa likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | *Euro* ieviešanas kārtības likuma 30.panta pirmā daļa, Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 1.1.1.apakšpunkts un Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1.pielikuma J2.1.1.pasākums.  |
|  2. | Pašreizējā situācija un problēmas | Ņemot vērā to, ka ar 2014.gada 1.janvāri Latvijā plānots ieviest *euro* un to, ka Latvijas Banka pēc *euro* ieviešanas vairs nenoteiks valūtas kursu, ir nepieciešams veikt grozījumus Kriminālprocesa likumā (turpmāk – KPL), grozot tās normas, kurās ir pieminēti lati vai Latvijas Bankas noteiktais valūtas kurss. Ņemot vērā to, ka Latvijā var tikt izpildīti gan ārvalsts, kas nav Eiropas Savienības dalībvalsts, gan arī tādu Eiropas Savienības dalībvalstu, kuras neietilpst *euro* zonā, pieņemti nolēmumi par mantiska rakstura piedziņām, naudas sodiem un mantas konfiskāciju, nepieciešams paredzēt kārtību, kādā šādos nolēmumos ietvertās naudas summas tiek pārrēķinātas uz *euro*, ja attiecīgie nolēmumi ir pieņemti līdz 2013.gada 31.decembrim, tas ir, līdz laikam, kad *euro* kursu noteica Latvijas Banka.  |
|  3. | Saistītie politikas ietekmes novērtējumi un pētījumi | Projekts šo jomu neskar.  |
|  4. | Tiesiskā regulējuma mērķis un būtība | Šā projekta mērķis ir pielāgot KPL *euro* ieviešanai, svītrojot KPL ietvertās norādes uz summu ekvivalentu latos, kā arī grozot tās normas, kurās ir minēts Latvijas Bankas noteiktais valūtas kurss. Atbilstoši Valsts kancelejas izstrādātajām vadlīnijām atsauce uz Latvijas Bankas noteikto valūtas kursu tiek aizstāta ar norādi uz grāmatvedībā izmantojamo ārvalstu valūtas kursu. Tāpat likumprojekts paredz papildināt KPL ar jaunu pārejas noteikumu, kas noteiks kārtību, kādā pārrēķināmas summas tādos no ārvalsts vai Eiropas Savienības dalībvalsts, kura nav *euro* zonas dalībvalsts, saņemtos nolēmumos, kas pieņemti līdz 2013.gada 31.decembrim.  |
|  5. | Projekta izstrādē iesaistītās institūcijas | Projekts šo jomu neskar. |
|  6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |
|  7. | Cita informācija | Šis projekts tiks virzīts izskatīšanai Ministru kabinetā pēc tam, kad Eiropas Savienības Padomē saskaņā ar Līguma par Eiropas Savienības darbību 140.panta 2.punktu tiks pieņemts lēmums par izņēmuma statusa atcelšanu Latvijas Republikai.  |

|  |
| --- |
| **II. Tiesību akta projekta ietekme uz sabiedrību** |
| Projekts šo jomu neskar. |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar.  |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | KPL paredzētais regulējums ir saistīts ar Padomes Pamatlēmumu 2006/783/TI (2006. gada 6. oktobris) par savstarpējas atzīšanas principa piemērošanu konfiskācijas rīkojumiem. |
| 2. | Citas starptautiskās saistības | Projekts šo jomu neskar. |
| 3. | Cita informācija | Projekts šo jomu neskar. |

|  |
| --- |
| **VI. Sabiedrības līdzdalība un šīs līdzdalības rezultāti** |
| Projekts šo jomu neskar. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| Projekts šo jomu neskar. |

Tieslietu ministrs J.Bordāns

26.07.2013. 13:15

465

E.Feldmane

67046102, Elina.Feldmane@tm.gov.lv